Sagunt participa en la fira de Nadal que organitza la Diputació de València
26 de desembre 2022

La Diputació de València organitza la Plaça del Nadal amb música, contacontes, teatre i tallers infantils, entre altres activitats, així com llocs tradicionals amb productes valencians i una oficina dels Reis d’Orient. Esta fira de Nadal estarà oberta al públic en la plaça de Manises de València en horari de 10.30 a 14.30 i de 17.00 a 20.00 hores, fins al 5 de gener.

![](/media/e2pd231o/c__fira2.jpg?width=388&height=259&mode=max)Sagunt és present en esta fira nadalenca, en la qual també participen les mancomunitats de La Vall d'Albaida, El Camp de Túria, El Carraixet, Terra Boval, La Valldigna, El Racó d'Ademús i Alt Túria i les localitats d'Alboraia, Ademús, Cullera, Iàtova, Xàtiva i Gandia. La delegació de Turisme de l'Ajuntament de Sagunt considera de gran importància la seua presència en la fira amb la finalitat de promocionar la ciutat.

En eixe sentit, la plaça es vestirà de Nadal amb decoració, llocs de venda al públic, on seran presents dos empreses locals com Tarongino i Mariacaprichos, i un ampli ventall d'actuacions a càrrec de grups folklòrics, com el Grup de Danses de Morvedre que oferirà la seua actuació el dimarts 27, a les 19:00 h.

La regidora de Turisme, Natalia Antonino ha agraït a la Diputació la invitació a esta fira i «**per esta nova oportunitat de promocionar la nostra ciutat, la seua cultura i el seu patrimoni en el Mercat de Nadal de València**». Així mateix, ha explicat que des del departament de Turisme han aprofitat per a estar presencialment en la fira de Nadal «**amb el nostre teixit empresarial i associatiu. En esta ocasió, de la mà d'alguns dels nostres comerços locals com Mariacaprichos o Tarongino i també ho hem fet comptant amb la presència del Grup de Danses de Morvedre**».

![](/media/14xizeul/c_fira.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/sagunt-participa-en-la-fira-de-nadal-que-organitza-la-diputacio-de-valencia/ "Facebook")
*   [](http://twitter.com/share?url=https://aytosagunto.es/va/actualitat/sagunt-participa-en-la-fira-de-nadal-que-organitza-la-diputacio-de-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-participa-en-la-fira-de-nadal-que-organitza-la-diputacio-de-valencia/ "Linked In")
*   [](mailto:?body=https://aytosagunto.es/va/actualitat/sagunt-participa-en-la-fira-de-nadal-que-organitza-la-diputacio-de-valencia/)